KLUBI 700
Blake kurtis algul peavalu üle.
Hetked hiljem aga karjus juba valust,
öeldes, et ta sureb.
Tal lõhkes peas veresoon, mis ujutas aju verega üle.
Mis järgmisena juhtus? Kohe näeme.
Valud olid nii suured, et ta ei tahtnud, et teda puutuksin.
Ta hakkas nutma ja oli väga ärritunud.
Marki ja Carloline'i 8-aastane poeg Blake
oli vaid mõne minuti mänginud basseini juures,
kui teda tabas halvav peavalu.
Kui ta juba oksendama hakkas, otsustasime EMOsse sõita.
Ajaks, mil nad EMOsse jõudsid, oli Blake juba teadvuseta.
Pöördusin hoobilt Jumala poole, anudes oma poja elu pärast
ja paludes, et see ei jääks Blake'i viimaseks elupäevaks.
Läbivaatus näitas, et Blake'l oli ajus tohutu verevalum.
Ta lennutati lastehaiglasse erakorralisele operatsioonile.
Avaldasime koheselt sotsiaalmeedias palvesoovi Blake'i pärast.
"Jumal, see on keeruline lugu,
aga mis iganes ka ei juhtuks, ma hoian Sinu poole."
Neurokirurg selgitas neile,
et suurim oht peitus üha kasvavas surves Blake'i ajule.
Blake oli väga kehvas seisus
ja tõenäosus oli suur, et tegu on eluohtliku verevalumiga.
See asus sügaval ta ajus
ja täitis vedelikukotikesi, mis me ajus on.
See oli Blake'i algne ja äärmuslik seis,
mis vajas kiiret sekkumist.
Blake'i ajju viidi voolikud, et eemaldada sealt üleliigne veri
ja alandada ajurõhku.
Mark ja Caroline said peale seda näha oma poega,
kes oli viidud kunstlikku koomasse.
Ühel hetkel elava- ja rõõmsana su ees,
järgmisel hetkel aga lamamas intensiivis
rohkete juhtmete küljes.
Samas oli siiski tohutu rõõm näha, et ta on elus.
Arst leidis järgmisel päeval verejooksu allika
ja kõrvaldas selle edukalt.
Tal oli lõhkenud ajus veresoon, mis põhjustas insuldi.
Samas oli Blake'i ajurõhk siiski kriitiliselt kõrge.
Sealse liigse vere eemaldamine võtnuks nädalaid.
Kui keegi on nii haige, on võimalik, et ta ei jäägi ellu
või et tal läheb väga hästi.
Neuroloogiliste vigastuste puhul on palju halle alasid.
Palju erinevaid võimalusi, milliseks inimese seis jääb -
kas või kui halvatuks ta jääb,
milline saab olema ta liikuvus ja kognitiivne seis.
Mõtlesime vaid: "Mille eest me täna palume?
Mille osas täna Jumalat usaldame?
Ülistame Teda ja palume täna selle asja eest."
Olime enam kui teadlikud, et võime kaotada oma poja.
Kuid sa kuidagi paned selle mõtte riiulisse
ega vaata selle poolegi.
Pigem palvetad ja usud, et Jumal on hea
ja et Ta pöörab selle olukorra heaks.
Inimesed üle maailma palvetasid Blake'i eest.
Sh osad medpersonali liikmed.
Sa lihtsalt palud imet, sest see pere kannatas nii väga.
Sa lihtsalt ootad imet.
Jah, oli ka väga halbu päevi
ja ma palusin teel tööle väga tuliselt.
16'ndal päeval oli Blake piisavalt stabiilne
elektrooniliseks läbivaatuseks.
Seal leiti märke ajukahjustusest,
mille tulemusena Blake võinuks mitte kunagi enam käia,
rääkida või näha.
See oli kui hoop kõhtu
ja muutis meid rahutuks.
Olin ühtaegu pahane kui meeletult kurb.
Ka tohutult hirmunud.
Tundsin, otsekui me palved olnuks asjata.
Ometi jätkasid nad öö läbi palvetamist, et sünniks üks ime.
Palusime, et tal läheks paremini, kui see, mida näidud ennustasid
ja hoidsime alal usu, et Blake on enamaks võimeline.
Läksin ühte kappi ja lihtsalt palusin ja palusin seal,
uskudes, et elame selle öö üle.
Otsustasin uskuda seni,
kuniks poleks enam olnud grammigi lootust, millest kinni hoida.
Otsustasime võidelda seni,
kuniks poleks enam midagi järele jäänud.
Arst tõi järgmine päev Blake'i nii palju koomast välja,
et saaks ta üle vaadata.
Ütlesin: "Blake-poiss, saaksid sa mulle pöidla püsti visata?"
Ja ta tegi seda.
Mul tekkis klassikaline reaktsioon: "Uskumatu, et ta seda just tegi!"
Ja ma lasin sellise võiduhüü lendu, et vähegi polnud.
"Tänu Jumalale!"
Selles väikeses liigutuses oli nii palju lootust.
Blake'i olukord paranes järgnevate päevade jooksul
ja arstid kõrvaldasid ta ajju viidud voolikud.
Ta oli haiglas kokku 48 päeva,
mille lõpuosas õppis taas kõndima, rääkima ja üldiselt liikuma.
See protsess kestis veel kuid ka peale ta koju saamist.
Kõigi raportite kohaselt oli ta areng hämmastav.
Tal oleks pidanud olema kõikvõimalikke kõrvalnähtusid.
Aga see, et ta suudab kõike, mida ta suudab,
on imeline ja ei midagi vähemat kui üks suur ime.
Täna ei hoia Blake'i enam miski tagasi.
Ta pere on tänulik professionaalse medabi eest,
paljude inimeste palvete ja Jumala armastuse eest.
Õppisin, milline vägi peitub palves,
kus palud: "Jumal, see on see, mida ma igatseksin,
aga samas - las Sinu tahe sündida."
Usun, et palve on eluviis,
mille kaudu tervitada Jeesust ja Püha Vaimu oma elus igal hetkel.
Palve toimib.
Seetõttu Jeesus õpetaski meid paluma.
Seetõttu esitasid ka jüngrid Jumala Pojale küsimusi.
Mis oli nende esimene palve või küsimus?
"Õpeta meid paluma."
Nad tahtsid teada, kuidas seda teha.
Nagu kuulsime - Blake'i ema palus algul seda, mida tema tahtis,
aga seejärel seda, et Jumala tahe sünniks.
Kust see aga tuleb?
"Meie Isa palvest",
mis algab sõnadega: "Meie Isa"
See algab ühe suhtega.
Kes on su Looja?
Meie Isa.
Kas me saame minna Issi juurde, et Ta aitaks meid?
Jah saame.
"Meie Isa, kes Sa oled taevas, pühitsetud olgu Sinu nimi.
Sinu tahtmine sündigu nagu taevas, nõnda ka maa peal!"
Kui tahate teada Jumala tahet mõne olukorra kohta,
tuleb vaadata taeva poole.
Kas taevas on haigeid, vaeseid,
üksildasi või masendunuid?
Muidugi mitte.
Nii et nüüd te teate Jumala tahet,
saades paluda selle täitumist siin maa peal.
Me oleme Jumalariigi sõnumitoojad,
mistõttu peame kuulutama siin maa peal
Tema tahet, Kuningriiki ja valitsust.
Kui palud ja usud, näed ka tulemusi.
Ime, mis juhtus Blake'ga, võib juhtuda ka sinuga.
Pead vaid hoidma kinni Jumala tõotusest ja tahtest;
sellest, mida Ta teeb taevas
ning paluma selle sündimist ka siin maa peal.
Meil on käimas palvenädal,
kus oleme palunud teil saata meile oma palvesoove.
Saate kas helistada või kirjutada meile.
Keegi palub tervenemist tõsisest artriidist -
eriti oma seljas, puusas ja jalgades.
Keegi palub, et ta mees - Vietnami sõja veteran,
saaks vabaks post-traumaatilisest stressihäirest
ja sõjamõjudest tervikuna.
Palve, et poja pere saaks lapsendada lapse.
Palve paranemiseks rinnavähist.
Palve paranemiseks mingist bronhi-haigusest,
kopsupõletikust, kokku langenud kopsust
ja vedelikust kopsudes.
Ehk siis bronhi- ja kopsu teemad.
Keegi palub jõudu, tarkust ja kannatlikkust
olles täisajaga oma lähedase hooldaja.
Me alles täna rääkisime sellest teemast.
Palve, et miski, mis blokeerib südame tööd,
saaks kõrvaldatud.
Tõstame nii need kui ka teie palvesoovid Jumala ette,
moodustades ühe suure palveringi,
omades kindlust,
et kui Ta kuuleb meid, siis Ta ka vastab meile.
Samas me ju teame, et me Isa kuuleb oma laste palveid.
Palume.
Isa, me toome kõik need vajadused Su ette
ja palume, et sirutaksid oma käe saatmaks korda imesid.
Isa, me tõstame Ameerika Su ette ja palume Su tervenemist me maale.
Me oleme nii lõhestunud.
Nii lõhestunud.
Liida meid taas üheks rahvaks Sinus,
kus vabadus ja õiglus oleks kõigi osa.
Ärgu see olgu vaid unistus, aga reaalsus.
Me palume, et Su tahe Ameerika osas sünniks nõnda nagu see on taevas.
Isa, me palume ka India pärast,
et Sa lõpetaks selle kohutava pandeemia
ja suureneva infektsioonide ning surmade leviku.
Me toome India rahva Su ette
teades, et armastad neid ja surid ka nende eest.
Palume, et India rahvas võiks terveneda
ja saada vabaks sellest pandeemiast.
Me palume üldse tervenemiste pärast.
Ka selle post-traumaatilise stressihäire pärast,
artriidi, bronhihaiguste ja hingamisprobleemide pärast.
Ka koroona ja kopsupõletike pärast.
Me toome kõik need lood Su ette ja palume, et tooksid tervenemist.
Tule me juurde, Jumal! Ole me Immaanuel - Jumal meiega.
Palume seda Jeesuse nimel.
Kellelgi on probleem kõhu- ja seedimisega,
millel on kummalised kõrvalnähud.
Teil on kohutav probleem hingeõhuga,
mis tõuseb esile peale söömist ja mida miski pole suutnud lahendada.
Jumal aga tervendab teid. Vahet pole, kaua olete kannatanud.
Lihtsalt tõstke oma käed, võtke see vastu ja kiitke Jumalat.
Jeesuse nimel.
Kellelgi on tõsine soolesopististõbi.
Teil on juba üks operatsioon olnud, aga see valu on tagasi
ja see tekitab teis hirmu.
Jumal aga tervendab teid, suutes muuta kõike, mis on valesti
ja taastada normaalse seedetrakti toimimise.
Las Jumala rahu olla te üle.
Las Ta täita teid oma täiusliku rahuga,
võttes ära kogu ärevuse ja valu.
Olete Jeesuse nimel tervendatud ja vabastatud sellest.
Kellegi parema puusa liiges on keerulises seisus,
aga Jumal tervendab selle just praegu
ja see sügav, hõõruv valu kaob, Jeesuse nimel.
Issand, me täname Sind,
et Sa alati kuuled ja alati vastad me palvetele.
Sa oled meie Immaanuel - Jumal, kes on meiega
ja me täname Sind selle eest.
Milline tohutu eesõigus olla Su lapsed -
Sinu karjamaa kari.
Aitäh Sulle, Issand!
Me palume ja võtame selle vastu Jeesuse nimel,
aamen ja aamen.
Andke meile teada, kui olete terveks saanud.
Järgmisena: aeg läbimurdeks.
Kui vajad tõelist muutust oma pere või tuleviku jaoks,
jää meiega,
sest Jane Hamon jagab meile, kuidas saada osa Jumala tõotustest.
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa,
portgali,
jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja tulevik
CBN’i ESIMESED 50 AASTAT
Margaret oli harjunud pidevalt hinkaale sööma,
kuniks ta kuulis ühel päeval häält, mis ütles: "Lõpeta see."
Sellele kuuletumine oli pöördepunktiks selle üksikema elus
Raskustes õpetajast sai korraga oma ettevõtte tegevjuht.
Margaret teab, mis tunne on elada piiratud sissetulekuga.
Lapsena oli ta Hongkongis põgenik.
Pingutasime püksirihma ja sõime palju idusid ja rohelist.
Hiljem kolis ta San Franciscosse, kus ta lahutas ja jäi üksikemaks
laenu peale ostetud koduga.
Margaretil polnud mingit võimalust kanda hoolt elatise eest
ja samal ajal koguda lastele ülikooli raha.
Kõik lastele vajaminev mööbel sai ostetud garaaži-müükidelt
ja ma ise magasin magamiskotis.
Me eksabikaasa pidanuks maksma 300 dollarit me kõigi toetuseks,
aga ta ei teinud seda.
Mul aga polnud 5000 dollarit,
et minna iga korra eest kohtusse, kui ta ei maksnud oma 300 dollarit.
Küll aga oli tal usku Jumalasse.
Mu ema ütles alati, et ma polnud sündinud tavaliseks
ja mida enam ma usaldan Jumalat, seda rohkem tarkust mul on.
Margaret mäletab täpselt seda hetke,
mil ta õppis kuulama ja usaldama Jumalat.
Otsustasin, et tahan alistada end Jumalale.
Olin harjunud sööma lõunaks 23 hinkaali.
See oli mu lemmiktoit.
Kuid olles panemas 14. hinkaali suhu, ütles Jumal: "Lõpeta!"
Ja ta lõpetas.
Jumal tuletas mulle meelde:
"Kui oled ustav väikestes asjades, oled ka ustav suurtes asjades."
Üks asi, milles ta ustav oli, oli andmine.
Miski sellest rahast, mida oman, pole minu oma.
Ma olen kõigest Jumala rahahaldur.
Vaatamata rahalistele raskustele, annetas Maragret siiski ja palvetas.
Ma muudkui palvetasin Jumala poole, kuniks Ta ütles üks päev:
"Peaksid kinnisvaraga tegelema."
Olin üllatunud, sest mul puudus vastav haridus ja kogemus.
Jumal aga ütles: "Mida iganes ma palun sul teha,
ma annan sulle ka võime teha seda hästi."
Nii sai vaesest õpetajast Margarertist oma kinnisvaraettevõtte juht.
Mu esimese aasta sissetulek oli 10 x suurem õpetaja omast
ja aja jooksul kasvas see 30-kordseks.
Ta suutis pakkuda oma lastele head elu
ja saata nad ka ülikooli.
Ühtlasi annetas ta Jumalale vähemalt 10% oma sissetulekutest.
Jah, võisin lubada endale ilusaid kleite ja kingi,
aga see oli vaid kaduv nähtus.
Teadsin, et kõige olulisem on järgida Jumalat ja Tema juhtimist.
Nii et, mida iganes Jumal mu südamele paneb,
ma annan rohkesti.
Margaret on täna edukas investor
ja mida enam Jumal suurendab ta sissetulekuid,
seda enam ta muudkui annab.
Ta otsustas hiljaaegu hakata ka CBN'i partneriks.
Nad kasutavad raha targasti ja efektiivselt,
viies jõuliselt edasi Jumalariiki.
Mulle meeldib eriti "Superraamat", sest ma armastan lapsi.
Rääkides aga numbritest,
siis nende numbrid liiguvad alati vaid tõusu suunas.
Margaret julgustab teisigi investeerima Jumalariiki
ja nägema, kuidas nende endigi rahalised numbrid suurenevad.
Inimesed vaatavad sageli esmalt
oma probleemidele ja rahalisele seisule.
See pole vajalik.
Vaadake Jumalale, kes on meie allikas
ja kellega koos pole miski võimatu.
Mulle nii meeldib Margareti igatsus kuuletuda.
Kui Jumal teda kõnetab, siis ta lihtsalt teeb selle järgi.
See on see, mida Jumal ootab -
et usaldaksime Teda piisavalt,
et järgida Ta märguandeid ja Püha Vaimu juhtimist oma elus.
Ühtlasi tahab Jumal, et märkaksime teisi - hädasolijaid;
et vaataksime kaugemale iseendast ja oma tahtmistest,
mõistes, et võime muuta midagi.
Margaret muudab midagi iga päev,
sest ta on otsustanud teha midagi, et puudutada hädasolijate elusid.
Ta on liitunud selleks ka Klubi 700'ga.
Teilgi on see võimalus,
omades iga päev rahuldust teadmisest,
et te annetatud raha saadab midagi korda
nii üle maailma kui USA's.
Kas tahaksite olla osa sellest?
Aidake meil jõuda inimesteni Jeesuse armastusega.
Järgmiseks lugu
kõige võimsamast jõust kogu universumis.
Mis see on ja kuidas panna see oma elus tööle?
Jane Hamonil on sellele vastused, mistõttu jääge meiega.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Jane Hamon kõneles ühel konverentsil,
mis toimus kaasaja ajaloo suurimal põuaajal.
Keset oma sõnumit koges ta Jumala õhutust
kuulutada välja külluslik vihmasadu.
Just seda ta publikul teha paluski
ja vaid minutite pärast hakkas sadama.
Jumala Sõna väljakuulutamine toob esile läbimurded.
Kuidas siis aktiveerida seda väge ka oma elus?
Saame kohe teada.
Prohvetlik juht Jane Hamon ja ta abikaasa Tom
on Vision Koguduse pastoriteks Floridas.
Nad on enam kui 30 aastat investeerinud inimestesse
ja Jumalariigi rajamisse.
Jane'i sõnul elame me väga kriitilistel aegadel,
mistõttu peame oskama seista vastu saatana rünnakutele,
aktiveerides selleks Jumala tõotused.
Oma raamatus "Deklaratsioonid läbimurde saavutamiseks"
õpetab Jane, kuidas rääkida ja kuulutada välja Jumala Sõna,
et näha läbimurdeid nii iseenda, oma pere kui kogukonna elus.
Jane Hamon liitub meiega Nashvillest.
Tere tulemast taas me saatesse! Tore, et olete meiega.
Suur tänu! Rõõm olla teiega.
Te raamat algab väitega,
et peame kuulutama välja Jumala seadusi ja tõotusi.
Milliseid täpsemalt peaks me kuulutama?
Iiobi 22:28 on inglisekeelses tõlkes öeldud:
"Kui sa midagi välja kuulutad, see sünnib sulle
ja sinu teede peale paistab valgus."
See sõna "midagi" seal välja kuulutamise kontekstis
tähendab tegelikult tõotusi,
Jumala Sõna ja Jumala prohvetlikku sõna sulle.
Miks on see nii oluline see kuuldavalt välja tuua?
Miks vaiksed palved ei toimi?
Piiblis on näha seos südame ja suu vahel.
Me ei saa isegi päästetud, ilma, et me oma suud lahti ei teeks.
Rooma 10:9-10 on öeldud,
et kui sa tunnistad Jeesust oma suuga ja usud Temasse oma südames,
siis sa saad päästetud.
Jeesus õpetab meid selliselt läbi Piibli.
Ta ütles: "Kui te ütlete sellele mäele, liigu ja kukuta end merre,
siis see ka teeb seda."
Mil iganes Jeesus teenis inimesi,
neid kas tervendades või kurje vaime välja ajades,
siis Ta ei piirdunud vaid palvetamisega,
tuues oma palved Jumala ette,
vaid Ta ütles näiteks:
"Siruta oma käsi ja see saagu terveks!"
"Võta oma voodi ja kõnni!"
"Naine, sa oled vaba."
Nii et selle asemel, et lihtsalt paluda,
hakkas Ta kuulutama Jumala tahet sellesse olukorda
ja asjad hakkasid muutuma.
Ütlete, et saatan tahab röövida Jumala tõotusi.
Tooge mõni näide selle kohta.
Kui me kolisime 36 aastat tagasi oma piirkonda Floridas,
saime teada, et seal valitses tohutu vaesuse vaimsus.
Nägime, kuidas ärisid avati ja suleti.
Nägime, kuidas hooneid ehitati ja kuidas need siis kinni pandi.
Kogesime, et me piirkond on sellesse kui kinni jäänud.
Nii hakkasime ringi käima ja palvetema,
paludes, et Jumal annaks meile võtme,
kuidas me maa nö lukust lahti saada.
Avastasime me maakonna arhiividest,
et meie väikest piirkonda nimetati juba sadu aastaid tagasi
"vaese mehe saareks".
Selline nimetus oligi piiranguks kogu meie piirkonnale.
Me aga hakkasime seda ümber lükkama,
öeldes välja asju, mida Jumal ütleb.
Et see saab olema õnnistuste ja õitsengu piirkond,
mille üle hingab Jumala soosing.
Nii nägime läbi nende palvete ja väljakuulutuste,
kuidas me piirkond muutus täiega.
Kui see oli Florida maakondade majanduslikul skaalal
67 paiga seas 64. kohal,
siis 18 kuu möödudes valitses seal nr. 1 kinnisvaraturg kogu USA's.
Usume, et seda ka seetõttu, et tegime koostööd sellega,
mida Jumalal oli selle paiga kohta öelda.
Nii nägime ka kõiki neid muutusi.
Halleluuja!
Ma tahaks selle peale kuulutada kohe paljusid asju USA üle.
Mida Jumal on teile öelnud selle kohta,
kuidas kristlased peaksid praegu palvetama?
Usun, et isiklikul tasandil on ülimalt oluline kuulda Jumala häält.
Psalmides 85:9 on öeldud:
"Ma tahan kuulda, mida Jumal, Issand, räägib.
Sest tema kuulutab rahu oma rahvale."
Minu jaoks on see võtmesalm, sest sealne väljend "tahan kuulda"
tähendab teadlikku kuulamist ja tarka kuulmist.
See annab meile vaimulikku tarkust, et teada, kuidas palvetada.
Seejärel aga kuulutab Jumal oma rahu.
See on kuulutus Jumala rahust.
Mainin seda seetõttu,
et mõni kuu tagasi - veel enne novembrikuu valimisi,
kuulsin Jumalat ütlemas, et rahu Jumal tõuseb esile.
Rahu Jumal tõuseb esile.
See ongi üks asju, mida olen ka esile kuulutanud -
et rahu Jumal võiks tõusta esile üle Ameerika.
Rahu teine nimetus on "shalom", mis tähendab rahu, rahulikku olekut,
rõõmus ja terviklik olemist,
kus midagi pole puudu ega katki.
Samas põhjalikum heebreakeelne tähendus rahule on,
et rahu tuleb siis, kui hävitada kaose meelevald.
Usun, et elame ajal,
kus peame kuulutama välja Jumala rahu,
mis murrab kaose väe me rahva ja linnade üle,
aga ka me endi perede üle.
Kuulsin jaanuaris Jumalat ütlemas mulle
seoses mu palvetega Ameerika eest:
"Jane, ütle inimestele, et mul on midagi plaanis."
Kuulasin hoolikamalt, lootes, et äkki Ta ka ütleb, mida Ta plaanib,
aga Ta ei täpsustanud seda.
Küll aga võin kinnitada, et Jumalal on midagi plaanis
ja Ameerika saab päästetud.
Halleluuja! Võtan selle vastu.
Las Tema Vaim hõljuda me üle
nagu see kord hõljus vete kohal, mis oli kui kaose olukord.
Nii et väga oluline sõna kirjeldamaks seda, mida Jumal teeb.
Me aeg on tänaseks läbi.
Rohkem infot Jane'i raamatust:
"Deklaratsioonid läbimurde saavutamiseks".
Lõpetuseks aga Psalmid 119:12:
"Tänu olgu sulle, Issand! Õpeta mulle oma määrusi!"
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas